CELEX: C2007/199/79
Language: mt
Date: 2007-08-25 00:00:00
Title: Kawża T-223/07 P: Appell imressaq fis- 27 ta' Ġunju 2007 minn Michel Thierry kontra d-digriet mogħti fis- 16 ta' Apríl 2007 mit-Tribunal għas-Servizz Pubbliku fil-kawża F-82/05, Thierry vs Il-Kummissjoni

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/42
            
         Appell imressaq fis-27 ta' Ġunju 2007 minn Michel Thierry kontra d-digriet mogħti fis-16 ta' Apríl 2007 mit-Tribunal għas-Servizz Pubbliku fil-kawża F-82/05, Thierry vs Il-Kummissjoni
   (Kawża T-223/07 P)
   (2007/C 199/79)
   Lingwa tal-kawża: il-Franċiż
   Partijiet
   
      Rikorrent: Michel Thierry (Howald, il-Gran Dukat tal-Lussemburgu) (rappreżentant: F. Frabetti, avukat)
   
      Il-parti l-oħra fil-kawża: Il-Kummissjoni tal-Komunitajiet Ewropej
   It-talbiet tar-rikorrent
   
               —
            
            
               tannulla d-digriet tat-Tribunal għas-Servizz Pubbliku tas-16 ta' April 2007 fil-kawża F-82/05, innotifikat lir-rikorrent fis-17 ta' April 2007;
            
         
               —
            
            
               tilqa' t-talbiet ippreżentati mir-rikorrent fl-ewwel istanza u, għaldaqstant, tiddikjara ammissibbli u fondat ir-rikors fil-kawża F-82/05;
            
         
               —
            
            
               sussidjarjament, tibgħat lura l-kawża quddiem it-Tribunal għas-Servizz Pubbliku;
            
         
               —
            
            
               tiddeċiedi fuq l-ispejjeż u d-drittijiet u tordna lill-Kummissjoni sabiex tbatihom hi.
            
         Motivi u argumenti prinċipali
   Fl-appell tiegħu, ir-rikorrent jitlob l-annullament tad-digriet tat-Tribunal għas-Servizz Pubbliku li jiċħad parzjalment bħala manifestament inammissibbli u parzjalment bħala manifestament infondat ir-rikors li għandu bħala għan l-annullament tal-lista ta' l-uffiċjali promossi abbażi tal-proċedura ta' promozzjoni għas-sena 2004, safejn din il-lista ma tinkludix l-isem tiegħu.
   In sostenn tar-rikors ta' l-appell tiegħu, ir-rikorrent jinvoka motiv ibbażat fuq żball ta' interpretazzjoni u ta' evalwazzjoni tal-fatti, li wassal għal żball ta' proċedura u ta' liġi allegatament imwettaq mit-Tribunal għas-Servizz Pubbliku safejn ma laqax it-talba li jinstema' membru li jaħdem fis-servizz tar-rikorrenti magħmula fir-replika fl-ewwel istanza.